Frykt.
Den lammende følelsen av overhengende fare.
Et fryktet mareritt i ferd med å gå i oppfyllelse.
Men når du er mafiaboss og vil styrke makten din,
ser du annerledes på følelser.
Mafiabosser styrer med frykt. Det er det beste våpenet.
Det er en velprøvd metode for å ta dette skremmende våpenet i bruk.
For å få folk til å oppfatte frykt, må du utøve vold.
Hvis du er i stand til å si "jeg kan drepe deg,
din kone og din datter, så ikke kødd med meg",
blir du en mektig person.
Ingen demonstrerte dette like effektivt som Sicilias øverste boss,
Salvatorie "Toto" Riina.
Toto Riina ble assosiert med massemord og absolutt makt.
Riina brukte vold til å skape frykt på nasjonalt nivå.
Riinas urokkelige metoder lot ham dominere
den legendariske sicilianske mafiaen i nesten to tiår.
og det ga ham tittelen "La Belva".
Udyret.
Spenn deg fast hvis du er klar for å se hva terror kan gjøre for deg.
Toto Riina styrte tyrannisk over den sicilianske mafiaen
og tjente milliarder på diverse forehavender,
inkludert global narkotikasmugling, våpensmugling og fast eiendom.
Men han var mest kjent for dette forbløffende tallet.
Man tror at han godkjente mellom 800 og 1 000 drap.
Hvordan ble Riina en slik mester i hensynsløse og effektive henrettelser?
Øvelse. La meg vise deg hva jeg mener.
FAKTUM NR. 1 RIINA VAR FØDT TIL VOLD
Toto Riina ble født inn i en bondefamilie i Corleone i 1930.
Corleone var en typisk landsby
hvor mafiaen var sterkt tilstede.
Riinas far og brødre antas å ha vært involvert i den lokale mafiaen.
Riina begynte å stige i gradene og hadde
som mål å bli boss for Corleones innbyggere.
FAKTUM NR. 2 RIINA STYRTE FRA SKYGGENE
Riina gikk under jorden i 1969 etter å ha blitt tiltalt for drap,
men gikk ikke glipp av noe.
Hemmelighold var ett av våpnene hans,
og det bygget opp mystikken rundt ham i mafiaen.
En slags spøkelsesfigur som kunne være hvor som helst
og lytte på deg når du snakket.
Hallo?
FAKTUM NR. 3 RIINA VILLE IKKE DELE MAKTEN
Riina overtok kontrollen med gruppen i Corleone i 1974,
men han hadde større ambisjoner.
Målet hans var å bli sjef for alt.
Å bli bossenes boss i den sicilianske mafiaen.
Han trengte ingen luksuriøs livsstil. Han brydde seg ikke om sånt,
bare om makt.
Én av tingene Riina skal ha sagt,
var "Comandare é meglio che fottere".
Det betyr, om jeg kan si det rett ut: "Å være boss er bedre enn å knulle."
Jeg kunne ikke sagt det bedre selv.
Men for å følge Udyrets vei til mafiaherredømme,
må du overvinne utallige hindringer på veien.
Vi begynner med det som irriterer makthavere mest.
TAKTIKK STOPP PRESSEN
Morgenavisen.
Ingenting sier at du har lyktes som å komme i avisene.
Men smarte mafiabosser vet bedre.
Mafiaen er ekstremt opptatt av sin offentlige fremtoning.
Journalistikk får frem disse faktaene om vold
og om forretningsavtalene deres.
De nevner navn og avslører hva mafiaen gjør.
Derfor må du, som mafiaboss, noen ganger drepe mer enn historien.
Klar for noen overskrifter?
Mafiabossen Isadore Blumenfeld fra Minnesota, bedre kjent som Kid Cann,
ble mistenkt for å ha skutt journalisten Walter Liggett foran kona og datteren
fordi Liggett fortsatte å rapportere
om Canns korrumperende innflytelse på myndighetene.
New Yorks mafiaboss Vito Genovese flyktet til Mussolinis Italia
for å unngå siktelse etter at han skal ha beordret drapet
på den antifascistiske avisredaktøren Carlo Tresca
for å holde Il Duce på sin side.
Man antar at Pablo Escobar drepte redaktøren og utgiveren
av en colombiansk avis som var kjent for å avsløre narkosmuglere.
I tillegg ble kontorene deres bombet.
FIRE ÅR ETTER AT RIINA BLE BOSS
Riina fortsatte sitt forsøk
på å befeste makten sin i den sicilianske mafiaen,
men nå ble han også utfordret av den fjerde statsmakt.
Som denne fyren.
Mario Francese var journalist for Giornale di Sicilia,
en stor, siciliansk avis.
Han skulle til å publisere en artikkel om Riina.
Temaet? Riinas korrupte rolle i et lukrativt offentlig prosjekt.
GARCIA-DEMNINGEN
Mario Francese undersøkte alle penger og offentlige midler
som skulle gå til å bygge den demningen.
På den tiden var det 200 millioner dollar.
Det er fordømt mye penger.
Riina måtte handle raskt for å beskytte interessene sine.
Francese hadde etterforsket Riinas ulovlige aktiviteter i årevis,
og nå kom det store bildet endelig frem.
Han skulle publisere navnene på mafiamedlemmene,
men også navnene på forretningsfolk som jobbet med mafiaen.
Riina kunne ikke la reporteren legge sammen to og to.
Så han ga sin svoger Leoluca Bagarella en ordre.
Francese dro sent fra jobb den kvelden.
Idet han nærmet seg hjemmet i Viale Campania…
Nå som Toto Riinas nysgjerrige motstander var borte,
likte han neste morgens avis mye bedre.
Volden sendte en direkte beskjed
til journalister og andre som også var interessert i å avsløre mafiaen.
"Ligg unna, eller få samme skjebne."
Å statuere et eksempel med plagsomme journalister fjerner ett problem.
Men når målet ditt er total dominans…
Straks tilbake.
…må du takle rivaler
som ikke bare slåss med en penn.
Hvordan får du dem til å adlyde?
TAKTIKK VALS OVER KONKURRENTENE
For å stå på toppen av pyramiden
må du være den tøffeste og slemmeste hunden i hundegården.
Det innebærer å bruke tennene.
Mafiaens universelle motivasjon er vold.
Du kan være den beste forretningsmannen, men uten vold
holder du ikke lenge på gaten. Det funker ikke.
9 ÅR ETTER AT RIINA BLE BOSS
Tidlig på 80-tallet var Riina fast bestemt på å ta grep om den sicilianske mafiaen.
Men han møtte på en gjenstridig hindring, det som kaltes Kommisjonen.
KOMMISJONEN
Mafiakommisjonen, også kalt Cupolaen,
var mafiaens styrende organ.
Den besto av bossene fra de forskjellige familiene.
Det var en måte å samarbeide på
for å sørge for at forretningene gikk på skinner.
Riina begynte å sitte i Kommisjonen rundt 1969,
men fikk ambisjoner om å dominere den.
Riinas beskjedne mål?
Å tvinge Kommisjonen til å kalle ham Capo Dei Capi, bossenes boss.
Men det var et lite problem. Den stillingen fantes ikke.
Han mente at han burde ha absolutt makt. Han ville ikke dele.
Så Riina ville gjøre den jobben han hadde, til den han ønsket seg.
Udyrets plan? Å ødelegge topprivalenes organisasjoner innenfra.
Det begynte med underhåndsavtaler
med medlemmer av andre mafiafamilier over hele Sicilia.
Til gjengjeld gjorde de Riinas drittjobber for ham.
De drepte bossene sine og fylte rekkene med mafiamedlemmer
som var lojale mot Riina.
Snart var det bare noen få rivaler igjen fra den gamle garden.
Det ville kreve en mer tilpasset tilnærming å takle dem.
Stefano Bontate var boss for én av Palermos mektigste forbryterfamilier.
Bontates nærmeste allierte var en mann ved navn Salvatore Inzerillo.
Både Inzerillo og Bontate var mot Riina,
så Riina måtte foreta seg noe.
En kveld feiret Stefano Bontate 42-årsdagen sin hjemme i Palermo.
Riinas menn ble tipset om feiringen og gikk i posisjon i nærheten.
Kl. 20.30 forlot Bontate festen og dro til villaen sin på landet.
Han støtte på en ubehagelig overraskelse.
To og en halv uke senere gjorde Inzerillo seg klar til å dra fra elskerinnen.
Hans skuddsikre Alfa Romeo sto parkert utenfor.
Riinas snikmordere hadde gjort leksene sine med dette målet også.
Så da Inzerillo dro etter ettermiddagens stevnemøte,
fikk Riina den beste tilfredsstillelsen.
Men Udyret var ikke ferdig ennå.
I Inzerillos begravelse sverget sønnen Giuseppe hevn over farens morder.
Riina bestemte seg for å gjøre et eksempel av ham også.
De drepte Inzerillos 16 år gamle sønn.
Og før de drepte ham,
fikk Riina armen hans kappet av.
Dette fortalte alle hvordan det ville gå med dem
som sto imot Riina.
Riinas plan funket ypperlig.
Riina klarte å terrorisere en gjeng hardbarkede mordere
til å se ting på sin måte,
og sluttresultatet ble føyelighet.
Mange medlemmer av Kommisjonen valgte å gi Riina makten
i stedet for å få samme endelikt.
Du har brukt dine rivalers blod
til å klatre til toppen av mafiabossenes fjell.
Mens du fortsetter ditt fryktinngytende styre
kan du forvente at flere fiender hos myndighetene
vil få deg i siktet.
Hvordan vise dem hvem som virkelig bestemmer?
TAKTIKK BRING MYNDIGHETENE TIL TAUSHET
Som bossenes boss
må du vise alle at du har den avgjørende makten.
Nei!
Det er viktig for en mafiaboss å være den som holder i trådene
overfor lovgiverne, for det lar ham utvide kontrollen og styret sitt.
Når heltemodige tjenestemenn glemmer hvem som styrer ting, minn dem på det.
Slik Toto Riina gjorde.
Tidlig på 80-tallet var det en fryktkultur
fordi folk så lik på gaten nesten daglig.
Folk var livredde for å gå ut og forlate hjemmene sine.
Mafiaen startet på Sicilia, men dette var nytt og urovekkende.
Om lag 100 mafiahenrettelser så langt i år.
Borgerne ropte på offentlige tjenestemenn om å gjøre noe.
Den nasjonale regjeringen sendte sin mektigste polititjenestemann,
general Alberto Dalla Chiesa,
til Palermo med spesielle fullmakter til å bekjempe mafiaen.
Men Riina hadde sine egne fullmakter for å bevare sin dominans.
I mai 1982
kom Dalla Chiesa til Palermo sammen med sin nye kone, Emanuela.
Noen måneder etterpå forlot paret politihovedkvarteret med en politieskorte
for å ta en tur på byen.
Men de ble omringet idet de krysset en stor gate.
Dalla Chiesa prøvde tappert å beskytte sin kone.
Men det nyttet ikke.
De ble skutt 30 ganger.
Når man tar for sterkt i, f.eks
med maskingeværskyting midt på gaten,
sender det et budskap til lokalsamfunnet og noen ganger hele nasjonen.
Dalla Chiesas begravelse tiltrakk seg mange mennesker, og de sørgende var sinte.
De kastet mynter på tjenestemenn i frustrasjon
over myndighetenes manglende kontroll med mafiaen.
Da Dalla Chiesa ble gravlagt, bar noen et skilt der det sto:
"Her dør håpet til enhver ærlig sicilianer."
Med andre ord, oppdraget utført.
Drapet på Dalla Chiesa viste at de kunne drepe hvem som helst,
og de ville drepe deg
hvis du blandet deg i deres saker.
Vis meg et bedre argument for underkastelse.
Men som strategiplanen viser, kan du bare opprettholde total autoritet
så lenge du holder deg til dine høye standarder.
Én tabbe
kan føre til katastrofe.
TAKTIKK AVSLUTT ENHVER JOBB
Når målet ditt er å terrorisere et helt samfunn til underkastelse,
kan du ikke gjøre ting halvveis.
Vil du skade fiendene dine, gjør det ordentlig så de ikke kommer etter deg.
Om du har hatt problemer med noen, forsvinne de ikke av seg selv.
Derfor må du ta dem med hjem.
Det var derfor disse vise menn av ære alltid sørget for å avslutte ting.
Whitey Bulger skal ha satt
rivalen Al Notarangeli på dødslisten sin.
Jakten førte til drapene på Notarangelis bror og en uheldig bartender
før Whiteys beste snikmorder fikk eliminert målet sitt.
Den australske gangsteren Robert Trimbole forsøkte to ganger å drepe
narkomotstanderen Donald Mackay.
Først prøvde han med en falsk forretningsavtale
før han til slutt skjøt ham på en parkeringsplass.
Joaquin "El Chapo" Guzman brukte et tiår
på å prøve å drepe kartelllederen Ramón Arellano Félix,
inkludert et mislykket angrep på en nattklubb.
Da Arellano til slutt ble drept,
kalte El Chapo det for sitt livs mest behagelige opplevelse.
Riina hadde håndtert sakene sine på en grundig måte
og hadde allerede hundrevis av drap på CV-en.
Men det var en mafiarival som ergerlig nok forble utenfor hans rekkevidde.
Tommaso Buscetta var "boss av to verdener",
for han hadde forretninger på begge sider av Atlanteren.
Han var involvert i narkotikahandel og flyttet til slutt til Brasil.
Buscetta grunnla Den sicilianske mafiakommisjonen
og var alliert med Riinas topprivaler og senere ofre,
bossene Bontate og Inzerillo i Palermo.
Riina anså ham som en trussel. Han ville ha ham tilbake og drepe ham.
Riina bestemte seg for å lokke Buscetta frem
ved å bruke ekstreme overtalelsesmetoder.
Det ble en ulykke for Buscettas eldste sønner.
De ble kidnappet etter å ha kjørt en tur med sin nye bil.
De ble ikke hørt fra igjen.
Det antas at de ble ofre for Lupara Bianca, Den hvite haglen.
Lupara Bianca ble drept, men liket ble aldri funnet.
Det er nok en måte for mafiaen å skape frykt hos folk på.
Ikke bare er beviset umulig å finne,
men det straffer også familiene som ikke får en grav å gå til.
Riina håpet at Buscettas sorg og ønske om hevn ville røyke ham ut.
Det gjorde det ikke.
Andre juledag sendte Riina slakterne sine
til en pizzeria ved Frihetsstatuen i Palermo.
Der skjøt de Buscettas svigersønn og to nevøer.
Men de gjenkjente ikke Buscettas datter bak disken.
To dager senere fortsatte julemassakren.
Buscettas bror og nevø ble skutt og drept i familiens glassforretning.
Riina drepte et dusin av Tommaso Buscettas familiemedlemmer.
De fleste av dem hadde ingenting med mafiaaffærer å gjøre.
Til tross for Riinas innsats nektet Tommaso Buscetta å ta agnet.
Buscetta var ikke overbevist. Han kom ikke tilbake.
Til slutt endte Buscettas eksil mot hans vilje.
Brasilianske myndigheter arresterte ham og utleverte ham til Italia i 1984.
Så Buscetta befant seg i italiensk politis varetekt.
Han ble møtt av Giovanni Falcone.
Giovanni Falcone var en mektig antimafiaaktor.
Buscetta bestemte seg for å gjøre det beste ut av omstendighetene
ved å ta hevn mot Udyret.
Buscetta samarbeidet med Giovanni Falcone
og ga detaljert informasjon om mafiaen.
Vitneforklaringen hans var en vendetta for å ta Riina.
Den satte aktoratet mot mafiaen i stand
til å sikte medlemmene av Kommisjonen
for å ha godkjent hundrevis av drap.
Riina mislyktes med å fullføre jobben med Buscetta.
Det fikk katastrofale konsekvenser.
Han og hele mafiaen var nå i myndighetenes sikte.
Men selv når alt virker håpløst,
kan du fortsatt feste grepet på nytt
ved å holde deg til strategiplanen og vise hvor langt du er villig til å gå.
TAKTIKK SPAR INGEN
Det finnes et ord for når du ikke har noe å tape.
Frihet.
Når det virker som om fiendene dine får overtaket,
kan du ta av deg hanskene.
Mafiabosser er farlige når de blir presset.
Du vet aldri hva de kan finne på.
MAFIABOSS BRYTER OMERTÀ
Buscetta sang som en kanarifugl,
og nettet snørte seg sammen om Toto Riina.
Falcone begynte å skrive ut arrestordrer for 366 personer.
Det var mange.
ITALIA TRAPPER OPP KRIGEN
Riina sto på arrestasjonslisten, men fortsatte å unngå å bli tatt.
Mange av toppgangsterne som jobbet under ham, var ikke like heldige.
Toto Riina følte seg sterkt truet.
Alt han jobbet for, ble revet ned med hver arrestasjon.
Det som fulgte, ble en milepæl
i det som ble kjent som Maxi-rettssaken med Giovanni Falcone ved roret.
Hele premisset for Maxi-rettssaken
var å stille mafiaorganisasjonen selv for retten.
Maxi-rettssakens ambisjon var å eliminere mafiaen.
Og når du er mafiabossenes boss…
…tar du det personlig.
Mange mafiamedlemmer antok
at de ikke ville bli funnet skyldige takket være Riinas politiske forbindelser.
Men av de 475 personene som var tiltalt, ble 342 dømt.
Men mange ble dømt in absentia fordi de var i dekning,
også Toto Riina.
Ved å finne dem skyldige
beviste Falcone at den sicilianske mafiaen ikke var uovervinnelig.
Du hadde det som ble kalt L'emergenza Pentiti,
nødssituasjonen der mafiamedlemmer ble vitner for påtalemakten.
Riina måtte prøve å vise mafiamedlemmene
at de ikke var trygge dersom de samarbeidet.
Han kunne ta hvem som helst.
Den 23. mai 1992 returnerte Giovanni Falcone,
helten i Maxi-rettssaken, til Palermo med sin kone.
Deres ankomst gikk ikke ubemerket hen.
Falcone tok et dristig valg. I stedet for å dra med sikkerhetsvaktene
insisterte han på å kjøre sin egen bil fra flyplassen og hjem.
Han visste ikke at Riina og hans allierte hadde planlagt hevn.
Idet Falcones kortesje nærmet seg byen Capaci,
ble fellen utløst.
Falcone og kona ble dødelig skadet,
og eksplosjonen var så stor at den ga utslag på lokale seismografer.
Men Riina var ikke ferdig.
To måneder senere ble også Falcones kollega i antimafiagruppen,
Paolo Borsellino, drept av en bilbombe utenfor sin mors leilighet.
Riinas budskap var ubestridelig.
"Kødder du med oss, bryr vi oss ikke om hvor langt vi må gå,
eller hvor beskyttet du er.
Vi kommer til å drepe deg."
Men Riinas sterke argumentasjon fikk
noen utilsiktede konsekvenser.
Den italienske stat var så forlegen over drapene på Falcone og Borsellino
at de sendte 7 000 soldater til Sicilia for å ta tilbake kontrollen.
TILTAK MOT MAFIAEN ØKER
Seks måneder senere var restene av Riinas mafia beleiret.
En redd medarbeider førte myndighetene til Riinas skjulested.
Og Udyret ble satt i varetekt.
Bossenes boss i den sicilianske underverdenen,
Salvatore Riina, ble arrestert for to dager siden.
Så nå, etter å ha styrt sitt terrorvelde fra under jorden,
var Riina er endelig klar for et nærbilde.
Det var et Trollmannen fra Oz-øyeblikk.
Du trakk vekk gardinen, og det var bare en liten, gammel mann.
Hvilken skade kunne han ha gjort?
Jeg var bare bonde. Jeg jobbet med jorden som en ærlig mann.
Salvatore Riina har fire barn.
Han elsker barn.
Han elsker alt og alle.
Ja vel, ja.
Toto Riina døde på et fengselssykehus
etter å ha styrt den mest sagnomsuste gruppen for organisert kriminalitet.
Han døde dagen etter at han fylte 87.
Han forble et mysterium til siste slutt og snakket aldri om sine lovbrudd
eller sine forbindelser i forretninger eller politikk.
Men hvis det å skape kaos fra skyggene ikke er din greie,
er det en annen måte å bli mafiaboss på
som lar rampelyset skinne på deg.
Det er bare ikke den rette måten.
Et typisk eksempel. John Gotti, New Yorks Mafiabaron
som satte fyr på strategiplanen og laget sine egne regler
for å bli en stjerne.
Men han knuste hele organisasjonen sin i prosessen.
Klar til å lære hva du ikke skal gjøre?
Tekst: Linda Hansen